Di kraḍ n tantaliyin, ismawen imalayen ggten γef yismawen untiyen yerna tugt deg-sen beddun s umagrad (a/ i/ u), xas akka tikwal deg tcelḥit d tcenwit iγelli umagrad-agi maca yettuγal-d deg usget (ḍar → iḍarren). Ma deg yismawen untiyen nufa-d amgired deg tecraḍ n wunti, deg teqbaylit d tcelḥit ssemrasen imesli «t», ma deg tcenwit n Tipaza akked ƩinDdefla d «h» (tameṭṭut → hameṭṭut). Deg umḍan nufa-d ismawen yellan deg wasuf ggten γef wid yellan deg usget ma deg wadda ṭṭaqa n yismawen llan deg waddad ilelli.